EkBass/fiwiki-20250220-pages-articles huggingface dataset:
(Don’t Fear) The Reaper

(Don’t Fear) The Reaper on yhdysvaltalaisen Blue Öyster Cult -yhtyeen kuuluisin kappale, joka julkaistiin vuonna 1976 Agents of Fortune -albumilla sekä erikseen singlenä. Soolokitaristi Donald Roeserin kirjoittama ja laulama kappale nousi Yhdysvaltain Billboard Hot 100 -listalla sijalle 12. ja Britanniassa sijalle 16. ”(Don’t Fear) The Reaper” on saavuttanut arvostusta myös kriitikoilta; Rolling Stone -lehti valitsi sen kaikkien aikojen 397. parhaaksi kappaleeksi ja VH1 puolestaan listasi sen sijalle 55 Top 100 Hard Rock Songs -listallaan. Kappaleen on luultu kertovan itsemurhasta, mutta todellisuudessa se kertoo kuoleman väistämättömyydestä ja siitä, ettei sitä ole syytä pelätä. Kirjoittaessaan kappaletta Donald Roeser mietti, mitä tulisi tapahtumaan, mikäli hän kuolisi nuorena, ja mahdollisuutta, että hän liittyisi edesmenneiden läheistensä joukkoon tuonpuoleisessa. Osa sanoituksesta on saanut innoituksensa William Shakespearen Romeo ja Juliasta. Laulun synkästä tunnelmasta johtuen jotkut ihmiset luulivat Blue Öyster Cultin olevan satanistinen yhtye. Eräät jopa ryhtyivät vastustamaan sen konsertteja. Myöhemmin jotkut kauhuelokuvat, kuten Scream ja Kummituskopla, ovat käyttäneet laulun tunnelmaa hyväkseen. ”(Don’t Fear) The Reaper” kuultiin myös jääkiekkoaiheisessa elokuvassa Miracle vuonna 2004. Kappaleesta on tehnyt cover-version muun muassa Apollo 440 -yhtye, jonka esitys pääsi sen kotimaassa Britanniassa listasijalle 35 vuonna 1995. Myös suomalainen metalliyhtye HIM teki kappaleesta cover-version esikoislevylleen Greatest Lovesongs Vol. 666 vuonna 1997. ==Kappaleet singlellä== A-puoli # B-puoli # * ==Lähteet== Luokka:Vuoden 1976 kappaleet Luokka:Yhdysvaltalaiset rockkappaleet
Paloaukean Museo

Paloaukean Museo on kesäkuussa 2007 avattu Paloaukean Ajoneuvo- ja Asemuseo ry:n ylläpitämä museo, joka toimii Ylämyllyn varuskunnan entisellä asevarikolla Liperissä. Museossa on toiseen maailmansotaan liittyviä esineitä, muun muassa kenttätykki.http://www.paloaukeanmuseo.com/ Paloaukealle sijoittuu Väinö Linnan Tuntemattoman sotilaan alku. == Lähteet == Luokka:Suomen sotahistorialliset museot Luokka:Ylämylly
Haaviston Leeni

Haaviston Leeni on Ville Salmisen ohjaama, käsikirjoittama ja lavastama suomalainen elokuva vuodelta 1948. Elokuvan käsikirjoitus perustuu George Martensin ruotsalaiseen elokuvaan Anna Lans tekemään käsikirjoitukseen (1943, ohjaus Rune Carlsten). Taustaa, viitattu 12.7.2012 Tarinan päähenkilö, maalaistyttö Leeni pakenee järjestettyä avioliittoa kaupunkiin. Hän hairahtaa kaupungissa vaaniviin synteihin ja joutuu maksamaan hairahduksistaan kovan hinnan. == Arviot == Aikalaisarvioissa elokuvaa pidettiin jo syntyaikanaan vanhentuneena. Toini Aaltosen (Suomen Sosialidemokraatti) mukaan se hymyilyttää katsojaa naiiviudellaan. Myönteisiäkin näkemyksiä elokuvasta esitettiin Olavi Veistäjä (Aamulehti) kirjoittaa: ”Tämä vanha tarina uusissa kehyksissä on huoliteltuna filmityönä laatuunkäyvä ajanvietefilmi.” Hufvudstadsbladetin kriitikon mukaan elokuva oli kunnioitettava yritys tehdä hyvää elokuvaa, mutta perusta on hatara. Näyttelijöiden valinta ja heidän roolityönsä sen sijaan saavat kiitosta. Lehdistöarvio, viitattu 12.4.2014 Myöhemmässä kritiikissä elokuvaa on pidetty ”paatoksellisena pelastusarmeijapropagandassa kylpevänä moraalisaarnana”, ja sen tragiikan tahaton koomisuus tekee siitä suorastaan kulttielokuvan.Arto Pajukallio, Elokuva, Helsingin Sanomat, 22.9.2010 sivu D 7 Sitä on pidetty myös jo valmistuessaan vanhanaikaisena,AL: Päivän elokuvia, Tv-maailma, 27/2012 sivu 25 aikalaiskritiikeissäkin, joissa kuitenkin näyttelijävalinnat saivat kiitosta.Arviot, Elonet.fi, viitattu 12.7.2012 == Näyttelijät == == Lähteet == Luokka:Vuoden 1948 suomalaiset elokuvat Luokka:Suomalaiset mustavalkoelokuvat Luokka:Suomalaiset draamaelokuvat Luokka:Ville Salmisen ohjaamat elokuvat
Tonight’s the Night

Tonight’s the Night on Neil Youngin vuonna 1975 julkaistu albumi. Albumi on nauhoitettu pääosin elo–syyskuussa 1973 Studio Instrument Rentalsin hallissa Hollywoodissa Kaliforniassa. Kappale ”Come On Baby” on nauhoitettu Fillmore Eastissä New Yorkissa maaliskuussa 1970 ja kappaleet ”Lookout Joe” ja ”Borrowed Tune” Broken Arrow -studioilla San Franciscossa joulukuussa 1972 ja joulukuussa 1973. Kappaleet ovat surumielisiä, ahdistuneita ja pessimistisiä. Synkkiä tunnelmia korostavat mustasävyiset kannet ja LP-julkaisun sisäpussi sekä poikkeuksellisesti mustat Reprisen levyetiketit. Albumin syntyaikoina Neil Youngin ystävät, Crazy Horse -yhtyeen kitaristi Danny Whitten ja roudari Bruce Berry, olivat molemmat kuolleet huumeiden yliannostukseen. Albumi on nauhoitettu lyhyessä ajassa live-luonteisesti ilman päällekkäisäänityksiä. Muusikot tekivät teknisiä virheitä. Albumi ei vastannut levy-yhtiö Reprisen odotuksia ja sen julkaisua viivyteltiin. Albumilta ei ole julkaistu yhtään singleä. Ennen Tonight’s the Night -albumia julkaistiin Youngin seuraavaksi äänittämä albumi On the Beach. ==Kappaleet== Kaikki kappaleet Neil Youngin ellei toisin mainita. # # # # # # # # # # # # ==Muusikot== * Neil Young – laulu, piano, kitara, huuliharppu, vibrafoni * Nils Lofgren – kitara, piano, taustalaulu * Ben Keith – steelkitara, taustalaulu * Billy Talbot – bassokitara * Ralph Molina – rummut, taustalaulu * Danny Whitten – kitara, laulu * Jack Nitzsche – piano * Tim Drummond – bassokitara * Kenny Buttrey – rummut * George Whitsell – taustalaulu == Arviot == * Allmusic: http://www.allmusic.com/album/r22509/review * Rolling Stone: http://www.rollingstone.com/music/albumreviews/tonights-the-night-20050616 * Robert Christgau: Ahttp://www.robertchristgau.com/get_album.php?id=2516 == Lähteet == == Aiheesta muualla == * Timo Kanerva: Tonight's The Night . Soundi 8/1975. Luokka:Vuoden 1975 albumit Luokka:Neil Youngin albumit
Koskensaaren naulatehdas

thumb|Koskensaaren naulatehdas Koskensaaren naulatehdas sijaitsee Keski- Suomessa Petäjäveden kunnan Kintauden kylässä Koskensaaressa. Se on Keski- Suomen vanhin yhtäjaksoisesti toiminut teollisuuslaitos. Tehdas sai alkunsa Koskensaarella 1850–1897 toimineesta rautaruukista. Tehtaan historia alkoi 1840-luvulla Pengerkoskeen perustetusta rautahytistä joka siirrettiin 1850 Kintauden kylän Koskensaareen. Naulojen valmistus aloitettiin 1860. Ruukin raudanvalmistus päättyi 1897. 1900-luvun alussa Koskensaarella toimi naulatehtaan lisäksi saha, laatikkotehdas, puusepänverstas sekä terva- ja tärpättitehdas. Naulatehdas kuuluu nykyisin toimitusjohtaja Kari Kivilahden (1938–2019)Kuolinilmoitus Helsingin Sanomissa, ks. kuvakaappaus artikkelissa perikunnan omistamaan Helsingin Rauta Oy:öön, joka on Suomen suurin kuparin ja messingin tukkuliike. Koskensaarella valmistetaan pääasiassa erikoisnauloja kotimaan markkinoille. Vuonna 2001 valmistui tehtaalle kuumasinkityslaitos. Tuolloin naulojen ja lankojen vuosituotanto oli noin 10 000 tonnia. Koskensaaren omisti 1800-luvulla muun muassa paikallinen merkkihenkilö, Jyväskylän lyseon ensimmäinen rehtori Gottlieb Pesonius.Aikamasiini, Jkl.fi viitattu 21.11.2011 == Lähteet == * Petäjäveden kulttuuriympäristö * Itätuonti painaa kotimaista naulaa, Taloussanomat 20.3.2001 === Viitteet === == Aiheesta muualla == * Koskensaaren Oy/Helsingin Rauta Oy:n yhtiöhistoriaa Pörssitiedon nettisivulla Luokka:Petäjäveden rakennukset ja rakennelmat Luokka:Suomen ruukit
Teijo (auto)

280 px|thumb|Teijo-avolavapakettiauto konepelti irrotettuna. Teijo oli suomalainen avolavapakettiauto, jota valmistettiin noin 100 kappaletta Wihuri- yhtymän Teijon tehtaalla vuosina 1975–1976. Teijon suunnittelija oli kilpa- autojen suunnittelijana tunnettu Max Johanson ja siinä käytettiin Volkswagenin tekniikkaa. Nelisylinterisen ilmajäähdytteisen Volkswagen-teollisuusmoottorin teho oli 45 hevosvoimaa ja tilavuus 1584 cm3. Auto oli etuvetoinen ja sen kantavuus oli 1 500 kiloa. Ohjaamo oli valmistettu lujitemuovista tai joskus myös pellistä. Auton suunnittelussa oli pyritty mahdollisimman yksinkertaisiin ratkaisuihin ja halpaan toteutukseen. Teijon pohjana oli Volkswagenin 1970-luvulla Saksassa valmistama ns. kehitysmaa-auto EA 489. Volkswagenin tekniikan käyttö oli luontevaa, koska Wihuri toimi silloin myös automerkin maahantuojana. Joitakin Teijo-autoja vietiin 1970-luvulla Suomen kehitysapuna Afrikkaan. Teijon tuotannon lopettamisen syynä oli Mobilisti-lehden mukaan Toyota Hiacen avolavaversion tulo Suomen markkinoille. Teijo auton ongelmia olivat myös alimitoitetut jarrut ja ohjaamosta puuttunut äänieristys. == Katso myös == *Volkswagen Basistransporter == Lähteet == * Vaunut.org : VR:n vanha Teijo-pakettiauto Mobilia-museossa * Volkkaripalstan keskustelu Teijosta === Viitteet === Luokka:Suomalaiset automerkit Luokka:Suomen teollisuushistoria Luokka:Wihuri Luokka:Suomen autoteollisuus
Miljonääriäidit

Miljonääriäidit on Liv-kanavalla esitettävä suomalainen tositelevisiosarja. Siinä seurataan kahden kotiäidin, Maria Alasen, 35, ja Nina Grekinin, 36, elämää Espanjan rikkaiden suosimassa Marbellassa. Ohjelmasarjassa esitellään päähenkilöiden hulppeita koteja, kalliita autoja ja luksustuotteita. Molemmat ovat saaneet rikkautensa miestensä kautta. Ohjelman juontaa Mikael Hytönen. Ohjelman esikuvia ovat yhdysvaltalainen sekä ruotsalaiset Ruotsin miljonääriäidit, Skånefruar ja Ladies på Östermalm -televisiosarjat.Liv TV: Liv tuo tänä syksynä ruutuun kotimaiset miljonääriäidit Ohjelman avausjakso keräsi keskimäärin 202 000 katsojaa, mikä oli Liv-televisiokanavan katsojaennätys.Helsingin Sanomat: Miljonääriäidit teki Liv-kanavan katsojaennätyksen == Jaksot == Jakso Nimi Ensiesitys 1\. Keitä ovat Maria ja Nina? 22. syyskuuta 2010 2\. Hyväntekeväisyyttä lapsille ja koirille 29. syyskuuta 2010 3\. Shoppailua, samppanjaa ja suhdetoimintaa 6. lokakuuta 2010 4\. Turkisten hurmaa 13. lokakuuta 2010 5\. Nyt juhlitaan valkoisissa! 20. lokakuuta 2010 6\. Sushin voimalla uuteen nousuun 27. lokakuuta 2010 7\. Miljonääriäitien arkea 3. marraskuuta 2010 8\. Thaiboxingia ja mojitoja 10. marraskuuta 2010 9\. Tytön parhaat ystävät 17. marraskuuta 2010 10\. Tapaksia, flamencoa ja pilapiirroksia 24. marraskuuta 2010 11\. Naiset juhlivat perinteistä feriaa 1. joulukuuta 2010 12\. Kokkailua 8. joulukuuta 2010 13\. Pieni tuliainen 15. joulukuuta 2010 14\. Ystävyyttä ja aurinkoa 22. joulukuuta 2010 15\. Miljonääriäidit Maria & Nina: Ilmiön takana 29. joulukuuta 2010 == Lähteet == Luokka:Tositelevisiosarjat Luokka:Suomalaiset televisio-ohjelmat Luokka:Livin televisio-ohjelmat
Matteo Pelliciari

Matteo Pelliciari () on italialainen uimari ja olympiamitalisti. Hän voitti vuoden 2004 kesäolympialaisissa Ateenassa olympiapronssia 4 × 200 metrin vapaauintiviestistä. Pelliciari tosin ui vain matkan alkuerissä, mutta sai alkueräuimarina silti pronssia, kun Italian joukkue sijoittui loppukilpailun kolmanneksi. Pelliciari osallistui myös neljä vuotta aikaisemmin järjestettyihin Sydneyn kesäolympialaisiin, joissa hän sijoittui 4 × 200 metrin vapaauintiviestissä neljänneksi. Pelliciari on uransa aikana voittanut myös yhden MM-hopean ja kolme EM-kultaa pitkältä radalta sekä yhden MM-kullan ja yhden EM-pronssin lyhyeltä radalta. Pelliciari edustaa seuratasolla roomalaista Circolo Canottieri Anienea. == Lähteet == Luokka:Italialaiset uimarit Luokka:Italialaiset olympiamitalistit Luokka:Vuonna 1979 syntyneet Luokka:Elävät henkilöt
Hila (matematiikka)

Matematiikassa hila on osittain järjestetty joukko (kutsutaan myös posetiksi englanninkielisen termin "partially ordered set" mukaan), jossa jokaisella kahdella alkiolla on yksikäsitteiset supremum (alkioiden pienin yläraja); ja infimum (suurin alaraja). Hilat voidaan myös määritellä algebrallisina struktuureina, jotka toteuttavat tietyt aksiomaattiset ehdot. Koska nämä kaksi määritelmää ovat yhtäpitävät, niin hilateoriaa voidaan tutkia sekä järjestysteoreettiselta että algebralliselta kannalta. == Hilat osittain järjestettyinä joukkoina == Osittain järjestetty joukko (L, ≤) on hila, jos se toteuttaa kaksi seuraavaa aksioomaa. ;Supremumin olemassaolo: : \forall a,b \in L, on olemassa \sup \\{a,b\\} (alkioiden a ja b supremum), voidaan merkitä myös: a \lor b (kutsutaan myös pienimmäksi ylärajaksi). ;Infimumin olemassaolo: : \forall a,b \in L, on olemassa \inf \\{a,b\\} (alkioiden a ja b infimum), voidaan merkitä myös: a \land b (kutsutaan myös suurimmaksi alarajaksi). Koska \sup \\{a,b\\} = a \lor b ja \inf \\{a,b\\} = a \land b ovat olemassa kaikille alkioille a,b \in L, niin tällöin \lor and \land ovat binäärisiä laskutoimituksia. == Hilat algebrallisina struktuureina == Algebrallinen struktuuri (L, \lor, \land), jossa L on joukko ja \lor, sekä \land ovat laskutoimituksia joukossa L, on hila, jos se toteuttaa seuraavat ehdot kaikilla alkioilla a,b,c \in L. ;Vaihdantalait :a \lor b = b \lor a, :a \land b = b\land a. ;Liitäntälait :a \lor(b \lor c) = (a \lor b)\lor c, :a \land(b \land c) = (a \land b)\land c. ;Absorptiolait: :a \lor(a \land b) = a, :a \land (a \lor b) = a. Seuraavaksi esitettävät idempotenttisuuslait usein lisätään edellä olevaan määritelmään, vaikka niiden tulokset seuraavat absorptiolaeista. ;Idempotettisuuslait :a \lor a = a, :a \land a = a. Hilojen algebrallista esitystapaa käytetään paljon universaalialgebrassa. == Kahden eri määritelmän yhtäpitävyys == Järjestysteoreettisesti määritelty hila määrittelee kaksi binääristä laskutoimitusta \lor ja \land. Koska vaihdanta-, liitäntä- ja absorptiolait voidaan helposti todistaa näille laskutoimituksille, niin (L, \lor, \land) on hila algebralliselta näkökannalta. Järjestys voidaan palauttaa algebrallisesta struktuurista sillä a ≤ b jos ja vain jos a = a∧b. Käänteinen on myös totta. Olkoon (L, \lor, \land) hila, ja määritellään relaatio ≤ joukossa L ehdosta : a ≤ b jos ja vain jos a = a\landb, tai : a ≤ b jos ja vain jos b = a\lorb, kaikille a,b \in L. Absorptiolakien nojalla molemmat määritelmät ovat yhtäpitäviä. Nyt voidaan todistaa, että relaatio ≤ on osittainen järjestys ja että \sup \\{a,b\\} = a \lor b ja \inf \\{a,b\\} = a \land b. Koska eri määritelmät ovat yhtäpitäviä, voidaan puhua joko hilasta (L,≤) tai hilasta (L, \lor, \land) riippuen käyttötarkoituksesta. == Katso myös == *Ontologia (tietojenkäsittelytiede) == Lähteet == * Mika Eronen: Hilateoriaa. Matematiikan, tilastotieteen ja filosofian laitos, moniste B50 1999. ==Aiheesta muualla== * J.B. Nation, Notes on Lattice Theory, julkaisemattomat kurssimuistiinpanot hilateoriasta englanniksi Luokka:Algebralliset rakenteet
Jabir Herbert Muhammad

Jabir Herbert Muhammad (1929 – 25. elokuuta 2008) oli yhdysvaltalainen liikemies ja nyrkkeilijä Muhammad Alin pitkäaikainen manageri. Hän oli Nation of Islamin johtajan Elijah Muhammadin poika. Jabir Herbert Muhammad toimi Alin managerina vuodesta 1965 alkaen, kun hallitsevan maailmanmestarin jäsenyys Nation of Islamissa alkoi häiritä hänen managereinaan toimineiden louisvillelaisten miljonäärien toimintaa. Jabir Herbert Muhammad halusi nuorempana ammattinyrkkeilijäksi, mutta hänen isänsä Elijah Muhammad painosti häntä luopumaan unelmasta. Hänen kiinnostuksensa lajiin kuitenkin säilyi.Suurin ja kaunein, s. 10 Muhammad Ali tapasi Jabir Herbert Muhammadin Chicagossa vuonna 1964 mentyään valokuvauttamaan itseään hänelle suositeltuun liikkeeseen. Herbert Muhammadin liikevaisto ja ymmärrys nyrkkeilijänsä kunnianhimosta olivat tehneet Aliin vaikutuksen ja sopimus syntyi.Suurin ja kaunein, s. 9-10 Sen mukaan Herbert Muhammad maksoi Alin harjoituslukulut ja sai 40 % tämän otteluiden tuotoista. Muhammad on sanonut ottaneensa Alin managerin tehtävät isänsä Elijah Muhammadin pyynnöstä, jottei kukaan yrittäisi hyötyä nuoresta maailmanmestarista. Hän hoiti Alin managerin tehtäviä aina vuoteen 1991 asti, vaikka Alin ura päättyi jo 1981.Jabir Herbert Muhammad, Who Managed Muhammad Ali, Dies at 79, NY Times == Lähteet == * === Viitteet === Luokka:Yhdysvaltalaiset liikemiehet Luokka:Vuonna 1929 syntyneet Luokka:Vuonna 2008 kuolleet Luokka:Afroamerikkalaiset
Cannelloni

Cannelloni on vehnästä valmistettavaa putkimaista pastaa. Sana "cannellone" on italiaa ja tarkoittaa suomeksi "suurta ruokoa tai lehdykkää". Esikeitetyt suorat cannelloni-pastaputket valmistetaan durumvehnäjauhosta ja vedestä. Putket ovat läpimitaltaan melko suuria, joten ne on helppo täyttää. Cannelonien sisään voi laittaa esimerkiksi jauhelihaa, broileria, kalaa tai kasviksia, minkä jälkeen ne paistetaan uunissa esimerkiksi tomaattijuustokastikkeella peitettynä. ==Lähteet== Luokka:Pasta
Mario Bertini

Mario Bertini (s. 7. tammikuuta 1944) on entinen italialainen jalkapalloilija. Hän edusti Italiaa vuoden 1970 jalkapallon maailmanmestaruuskisoissa. Hän oli pelipaikaltaan puolustaja/keskikenttäpelaaja. Luokka:Italialaiset jalkapalloilijat Luokka:Vuonna 1944 syntyneet Luokka:Elävät henkilöt
Kahvileipä

Kahvileipä on makea leipomovalmiste, joka kohotetaan pääasiassa hiivalla. Muita nostatustapoja ovat kemiallisten kohotusaineiden, esimerkiksi leivinjauheen tai soodan käyttäminen, sekä taikinan laminoiminen eli rasvan kauliminen taikinaan ohuiksi kerroksiksi (esimerkiksi voitaikina). Kahvileipiä on esimerkiksi viinerit, munkit, pullat, korvapuustit, donitsit, voi- ja vesirinkelit ja korput. Kahvileivän taikinan valmistusaineina käytetään yleensä jauhojen lisäksi sokeria, kananmunia, rasvaa, mausteita sekä maitoa tai maitojauhetta. Myös kuivattuja tai tuoreita hedelmiä, marjoja ja kasviksia voidaan käyttää valmistuksessa. Kahvileipien täytteenä voidaan käyttää marmeladeja ja täytemassoja. Koristeena käytetään usein manteleita, pähkinöitä, sokereita, sokerikuorrutteita, marmeladeja tai hyytelöitä., s. 82-84. Jotkut kahvileivät tehdään voi- tai lehtitaikinasta. Croissantit eli voisarvet tehdään voitaikinasta ja niihin voidaan käyttää erilaisia taytteitä, kuten kermavaahtoa tai hilloa. Lehtitaikinaa käytetään pasteijoihin, joita täytetään jauheliha-, kala-, kasvis- ja sienitäytteillä. Pasteijatyyppejä ovat espanjalainen empanada ja intialainen samosa. Kahvileipinä käytetään monenlaisia keksejä ja leivonnaisia. Tälläisiä ovat muun muassa Yhdysvalloista peräisin olevat suklaahippukeksit ja Ranskasta peräisin olevat macaron- leivokset Jotkut kahvileivistä ovat suolaisia, kuten esimerkiksi pähkinä- juustokeksit. ==Lähteet== Luokka:Leivonnaiset
Metsäkonduktööri

Metsäkonduktööri on vanha suomalainen metsänhoitotutkinnon suorittaneen henkilön nimitys. Metsäkonduktöörit työskentelivät valtion metsähallinnon palveluksessa.Iso tietosanakirja, Otava 1931–1939, hakusana metsäkonduktööri. Evon metsäopiston toiminnan aikana 1862–1908 metsäkonduktöörin arvokirjan ja arvon saivat henkilöt, jotka suorittivat opiston oppikurssin ja läpäisivät päästötutkinnon.Tietosanakirja, Tietosanakirja-osakeyhtiö 1909–1919, hakusana metsäkonduktööri. Opisto antoi ylioppilaille korkeampaa metsäopetusta vuoteen 1908, jolloin koulutus siirrettiin Helsingin yliopistoon.Facta 2001, WSOY 1981–1987, ISBN 951-0-10221-0, hakusana Evo. Siellä opiskelijat suorittivat metsänhoitotutkinnon ja siirtyessään metsähallituksen palvelukseen saivat metsäkonduktöörin arvokirjan. Vuonna 1918 metsäkonduktööri-nimitys siirtyi historiaan, kun ammattinimikkeeksi tuli ylimääräinen metsänhoitaja. ==Lähteet== Luokka:Metsäalan ammatit
Papiston apulainen

Papiston apulainen (myös papistonapulainen) oli tuomiokapitulin tehtäväänsä määräämä pappi, joka toimi ilman valtakirjaa. Virka oli aiemmin ylimääräinen ja sitä hoiti usein nuorempi pappi. Virka oli virallisesti vakinainen papiston apulaisen virka, johon kuului etenkin kirkkoherranvirastossa hoidettavia tehtäviä.Otavan iso tietosanakirja, Otava 1960–1965.Uusi tietosanakirja, Tietosanakirja oy 1960–1966. Aiemmin papiston apulainen oli tilapäisesti kirkkoherran apulaiseksi määrätty pappismies, joka avusti kirkkoherraa tämän sairauden tai vanhuuden vuoksi.Iso tietosanakirja, Otava 1931–1939. ==Katso myös== * Pitäjänapulainen ==Lähteet== Luokka:Kirkolliset virat Luokka:Suomen evankelis-luterilaisen kirkon historia Luokka:Suomen evankelis-luterilaisen kirkon tehtävät ja arvot
Pitäjänapulainen

Pitäjänapulainen oli alkuaan kappalaisen arvoinen, vakinaisessa virassa oleva pappi, jonka palkan maksoi seurakunta.Tietosanakirja, Tietosanakirja- osakeyhtiö 1909–1919. Nimitystä käytettiin vielä 1900-luvulla joissakin seurakunnissa kappalaisesta, joka oli kirkkoherran ohella seurakunnan toinen vakinainen pappi.Otavan iso tietosanakirja, Otava 1960–1965. ==Katso myös== * Papiston apulainen ==Lähteet== Luokka:Kirkolliset virat Luokka:Suomen evankelis-luterilaisen kirkon tehtävät ja arvot Luokka:Kirkkohistoria Luokka:Kristinuskon historia Suomessa
Torttu

Torttu on umpinainen tai avoin tavallisesti makea leivonnainen, josta joskus tehdään myös suolainen muunnelma. Tortun pohja on usein murotaikinaa, jossa on aineksina vehnäjauhoja ja mahdollisesti muitakin jauhoja, melko paljon rasvaa, sokeria, kananmunaa ja leivinjauhetta. Umpinaisen tortun kansi voi olla murutaikinaa. Piirakan tapaisen avoimen tortun pinnalle voidaan muotoilla taikinasuikaleista ristikko. Täytteeksi soveltuvat hedelmät, hillot, marjat ja soseet sekä juustotorttuun tuorejuusto ja rahka. Torttua nautitaan usein kahvin kanssa tai sellaisenaan jälkiruoaksi. Sen kanssa voidaan tarjota jäätelöä, kermavaahtoa tai vaniljakastiketta. Torttu voi olla myös pieni, kerralla syötävä leivonnainen. Tällaisia ovat esimerkiksi joulutorttu ja runebergintorttu. Muita torttuja ovat esimerkiksi kääretorttu ja unelmatorttu. ==Lähteet== == Aiheesta muualla == Luokka:Leivonnaiset
Modius

Modius (latinaa) on vanha roomalainen tilavuuden mittayksikkö, jota käytettiin varsinkin viljan jyvien mittaamiseen. Yksi modius on 8,754 litraa.Otavan iso tietosanakirja, Otava 1960–1965.Facta 2001, WSOY 1981–1987, ISBN 951-0-10221-0. ==Lähteet== Luokka:Tilavuusyksiköt
Neuvostoliiton vesipallomaajoukkue

Neuvostoliiton vesipallomaajoukkue oli joukkue, joka edusti Neuvostoliittoa vesipallon kansainvälisissä otteluissa. Joukkue osallistui arvokisoihin ensimmäistä kertaa vuonna 1952, kun se sijoittui Helsingin olympialaisissa seitsemänneksi. Neuvostoliitto menestyi eri turnauksissa hyvin ja voitti olympialaisissa seitsemän mitalia, joista kaksi kultaisia. Maa sai kaksi kultamitalia myös maailmanmestaruuskilpailuissa ja maailmancupissa. Neuvostoliiton hajottua vuonna 1991 myös vesipallojoukkue lopetti toimintansa. == Lähteet == Luokka:Vesipallomaajoukkueet Vesipallomaajoukkue
Jon Knudsen

Jon Knudsen (s. 20. marraskuuta 1974 Skedsmo) on norjalainen jalkapalloilija, pelipaikaltaan maalivahti. Hän edusti pisimpään Stabækia vuosina 2000–2011 ja voitti Norjan-mestaruuden vuonna 2008. Kotimaansa lisäksi hän pelasi puoli vuotta Tanskassa. Hän pelasi useissa Norjan nuorisomaajoukkueissa ja 20 ottelua Norjan miesten maajoukkueessa vuosina 2008–2011. == Yksityiselämä == Jon Knudsen asuu Høybråtenissä Oslossa vaimonsa ja lastensa kanssa. == Lähteet == == Aiheesta muualla == Luokka:Norjalaiset jalkapallomaalivahdit Luokka:Vuonna 1974 syntyneet Luokka:Elävät henkilöt
Suomen vesipallomaajoukkue

Suomen vesipallomaajoukkue on joukkue, joka edustaa Suomea vesipallon kansainvälisissä otteluissa. Suomen Uimaliitto vastaa vesipallon maajoukkuetoiminnasta. Maajoukkueille luotiin FUTURE5 kehitysohjelma vuonna 2020. Uusi kehitysohjelma, Next6 tähtää vuoteen 2029. Miesten vesipallomaajoukkue osallistui vuonna 2023 EM-karsintoihin. Karsintalohko pelattiin Kranjissa Sloveniassa. Samassa lohkossa pelasivat Slovenia, Sveitsi ja Romania. Ottelutulokset olivat: * Slovenia - Suomi 25-4 * Suomi - Romania 6-19 * Sveitsi - Suomi 15-10 Suomen maajoukkue ei selvittänyt tietään EM- kisoihin. Miesten maajoukkue osallistui vuonna 2009 miesten B-tason EM- kilpailujen esikarsinnassa.Lontoo kutsuu, osa 24 - uintiurheilu Suomen Olympiakomitea 22.3.2011 Naisten vesipallomaajoukkue osallistui vuonna 2023 EM-karsintoihin. Karsintalohko pelattiin Portugalissa. Samassa lohkossa pelasivat Suomen lisäksi Portugali, Saksa ja Iso-Britannia. Ottelutulokset olivat: * Portugali - Suomi 28-4 * Saksa - Suomi 32-3 * Suomi - Iso-Britannia 2-27 Maajoukkue ei selvittänyt tietään EM-kisoihin. == Lähteet == Luokka:Vesipallomaajoukkueet Maajoukkue Vesipallo
Japanin koripallomaajoukkue

Japanin koripallomaajoukkue edustaa Japania miesten koripallon maajoukkuekilpailuissa. == Historia == Maa pääsi mukaan vuoden 1936 olympialaisten koripalloturnaukseen, jolloin laji oli ensimmäistä kertaa mukana. Kisoissa Japani sijoittui lopulta yhdeksänneksi yhdessä viiden muun maan kanssa. Vuonna 1960 järjestettiin ensimmäiset koripallon Aasian- mestaruuskilpailut, joihin maa osallistui. Japani sijoittui turnauksessa kolmanneksi ja voitti ensimmäisen arvokisamitalinsa. Vuonna 1963 maa pääsi ensimmäistä kertaa MM-kilpailuihin, mutta sijoittui turnauksen viimeiseksi. Vuosina 1965 ja 1971 Japani voitti Aasian-mestaruuskilpailut. Maan viimeisin esiintyminen MM-tasolta on vuodelta 2006, jolloin Japani sijoittui kotikisoissaan seitsemänneksitoista. Vuonna 2020 Japani tulee pelaamaan kotiolympialaisissaan ensimmäistä kertaa olympiaturnauksessa 44 vuoteen.http://www.asahi.com/ajw/articles/AJ201903310034.html == Tunnettuja pelaajia == * Shigeaki Abe * Rui Hachimura * Yūta Watanabe * Kōsuke Takeuchi * Yūta Tabuse == Lähteet == == Aiheesta muualla == *Virallinen kotisivu Luokka:Koripallomaajoukkueet Luokka:Japanin koripallo
Wippien

Wippien on avoimen lähdekoodin VPN-asiakasohjelma, joka hyödyntää P2P-tekniikkaa. Ohjelma on saatavilla tällä hetkellä Windowsille ja Linuxille (beta). == Aiheesta muualla == *Wippien kotisivu Luokka:Linux-ohjelmat Luokka:Windows-ohjelmat
Purppuraturpiaali

Purppuraturpiaali (Quiscalus quiscula) on Pohjois-Amerikassa tavattava turpiaaleihin kuuluva varpuslintu. ==Koko ja ulkonäkö== Kooltaan purppuraturpiaali on 28-34 cm, ja koiras on hieman naarasta kookkaampi. Koiras on väritykseltään kauttaaltaan metallinkiiltoisen musta. Erityisesti pää ja rinta ovat vihreän tai violetinkiiltävät. Naaras on väriltään vaaleampi ja ruskehtavampi kuin koiras, ja nuoret linnut ovat ruskeita. Purppuraturpiaalin nokka on musta ja pitkähkö, ja silmien iirikset ovat keltaiset. ==Levinneisyys ja elinympäristö== Purppuraturpiaalin levinneisyysalue ulottuu Kanadan itäosista Kalliovuorten Yhdysvaltain itäosiin. Purppuraturpiaalin elinympäristöä ovat avoimet alueet, joilla kasvaa yksittäisiä puita, pellot ja suot. Se sopeutuu hyvin myös ihmisen muokkaamiin ympäristöihin ja on yleinen myös kaupunkien puistoissa ja puutarhoissa. Ihmisen toiminta onkin lisännyt lajille sopivia elinympäristöjä, ja lajin kanta on kasvanut. Nykyään purppuraturpiaali onkin yksi Yhdysvaltain yleisimmistä linnuista. ==Ravinto== Pesimäajan ulkopuolella purppuraturpiaalien ravinto koostuu pääasiassa siemenistä, erityisesti maissista ja tammenterhoista. Lisäksi se voi syödä myös hedelmiä. Pesimäaikaan eläinravinnon osuus kasvaa. Lintu pyydystää hyönteisiä ja muita selkärangattomia ja voi syödä myös kaloja, sammakoita, hiiriä ja toisia lintuja. Purppuraturpiaalin on havaittu myös ryöstävän ruokaa muilta linnuilta. Ravintonsa purppuraturpiaali etsii maasta nokallaan. ==Elintavat== Purppuraturpiaalit yöpyvät suurina kolonioina, joissa voi olla jopa tuhat lintua ja mukana voi olla myös muita lajeja. Pesimäkoloniat ovat hieman pienempiä, noin kahdensadan yksilön kokoisia. Pääosa purppuraturpiaaleista muuttaa etelämmäksi talveksi, mutta pesimäalueet eivät ole kovin kaukana talvehtimisalueista. Purppuraturpiaalien pesimäkausi kestää maaliskuulta heinäkuulle. Yhdellä parilla on yksi pesintä kaudessa. Naaras valitsee pesäpaikan ja rakentaa kuppimaisen pesän yleensä havupuuhun tikuista, ruohoista, lehdistä ja mudasta. Naaras munii yhdestä seitsemään sinertävää tai harmahtavaa, joskus tummapilkullista, munaa. Vain naaras hautoo munia kahden viikon ajan, mutta koiras ruokkii kuoriutuneita poikasia ja puolustaa pesää. ==Lähteet== Luokka:59.3 Linnut Luokka:Turpiaalit
Dennis Hull

Dennis Hull (s. 19. marraskuuta 1944 Pointe Anne, Ontario) on kanadalainen jääkiekkoilija. Hän pelasi NHL:ssä vuosina 1964–1978. Hänen veljensä on Bobby Hull ja veljenpoikansa Brett Hull. == Palkintoja ja saavutuksia == * NHL:n kakkostähdistössä 1973 * NHL:n tähdistöottelussa 1969, 1971, 1972, 1973, 1974 Luokka:Kanadalaiset jääkiekkoilijat Luokka:Vuonna 1944 syntyneet Luokka:Elävät henkilöt
Tutkamieskilta

Tutkamieskilta ry oli Maanpuolustuskiltojen liitto ry:n jäsenyhdistyksenä toiminut maanpuolustuskilta. Se perustettiin 7. marraskuuta 1972Heinonen, Heikki E: Sähkötkoo 50, 1998, sivu: 270, Tutkamieskilta ry, ISBN 952-90-9730-1 ja rekisteröitiin 24. syyskuuta 1976. Kilta lopetti toimintansa 10. helmikuuta 2024. Yhdistyksen toiminta-alue oli koko Suomi ja kotipaikka Riihimäki.Yhdistysrekisteri Tutkamieskilta oli profiloitunut sähköteknillisen alan killaksi ja toimi kaikkien aselajien tutkankäyttäjien ja -kunnossapitohenkilöiden kiltana sekä myös alan tutkimus-, kehittämis-, tuotanto- tai kaupallisissa tehtävissä toimivien ja toimineiden henkilöiden yhdyssiteenä. Kilta ylläpiti tutkamieshenkeä jäsenistönsä kesken, seurasi tutka-alan kehitystä ja keräsi perinneaineistoa lähinnä kirjallisessa muodossa.Heinonen, Heikki E: Tutkan taipaleelta, 2011, Tutkamieskilta ry, ISBN 978-952-92-9180-9 Kilta pyrki myös edistämään alan tietoutta. Tutka-ala Suomessa on varsin nuori ala. Sen alku on käytännössä vuosi 1943, jolloin ensimmäiset ilmavalvonta- ja tulenjohtotutkat on hankittu Suomeen SaksastaValtonen, Hannu: Luftwaffen pohjoinen sivusta, Saksan ilmavoimat Suomessa ja Pohjois-Norjassa 1941-1944. Sivut: 62-67. Keski-Suomen ilmailumuseon julkaisuja ISSN 0788-1169; 6. Tikkakoski : Keski-Suomen ilmailumuseo 1997 ISBN 951-95688-5-9 . Ala alkoi vahvasti ilmavoimien siipien suojassa mutta laajeni melko pian muidenkin puolustushaarojen alueille. Eri puolustushaaroilla ja aselajeilla onkin omien kiltojensa kautta kytkökset alojensa tutkatekniikkaan ja tutka-alan toimintaan.Heinonen, Heikki E: "Sähkötkoo 50", 1998, sivut: 268-321, Tutkamieskilta ry, ISBN 952-90-9730-1 Sääntömääräisessä kokouksessaan 10. helmikuuta 2024 Tutkamieskillan jäsenistö päätti lopettaa toimintansa rekisteröitynä yhdistyksenä (ry). Syy oli jäsenistön ikääntyminen ja uusien jäsenien syntymisen tyrehtyminen sen myötä, että killan tärkein tukija ja jäsenistön hankkija Sähköteknillinen Koulu oli jo aikaisemmin lakkautettu vuoden 2002 lopussa. Ilmavoimissa on edelleen Ilmavoimien kiltaliitto ry ja sen jäsenyhdistys Ilmavoimien viestikilta ry, aikaisemmin Ilmavoimien Viesti- ja tutkakilta ry. Killan logo mukailee maanpuolustukseen liittyvää tornikuviota, jonka sisällä on tutkaan oleellisesti liittyvä ontelomagnetronin rakennetta esittävä kuvio. ==Katso myös== * Tutkan historia * Suomen viestijoukkojen historia * Viesti- ja Sähkötekninen Koulu ==Lähteet== ==Aiheesta muualla== * Maanpuolustuskiltojen Liitto Ry Luokka:Maanpuolustuskillat Luokka:Tutka
The Darker Side of Nonsense

__NOTOC__ The Darker Side of Nonsense on nu metal -yhtye Dry Kill Logicin esikoisalbumi, joka julkaistiin 5. kesäkuuta 2001. Seuraavana vuonna yhtye päätti lopettaa sopimuksensa Roadrunner Recordsin kanssa ja albumi jäi yhtyeen ainoaksi kyseisen levy-yhtiön kustantamaksi julkaisuksi. == Kappaleet == # # # # # # # # # # # # == Arvostelut == * AllMusic: AllMusic review == Lähteet == == Aiheesta muualla == * The Darker Side of Nonsense discogs.com -sivustolla Luokka:Vuoden 2001 albumit Luokka:Dry Kill Logicin albumit
Aleksandr Semak

Aleksandr Semak (s. 22. helmikuuta 1966 Ufa) on entinen neuvostoliittolainen ja venäläinen jääkiekkoilija. Hänet valittiin Neuvostoliiton ja Venäjän jääkiekon kunniagalleriaan vuonna 1990. Semak pelasi vuosien 1982 ja 1992 välillä kahdeksan kautta Neuvostoliiton jääkiekon mestaruussarjassa, ensin Salavat Julajev Ufassa ja sitten Moskovan Dynamossa. Tämän jälkeen Semak siirtyi pelaamaan kuudeksi kaudeksi NHL:ään Pohjois-Amerikkaan. Semak pelasi seuroissa New Jersey Devils, New York Islanders, Tampa Bay Lightning ja Vancouver Canucks. == Aiheesta muualla == * * Luokka:Neuvostoliittolaiset jääkiekkoilijat Luokka:Venäläiset jääkiekkoilijat Luokka:New Jersey Devilsin varaamat pelaajat Luokka:Vuonna 1966 syntyneet Luokka:Elävät henkilöt
Vitali Prohorov

Vitali Prohorov (s. 25. joulukuuta 1966) on entinen neuvostoliittolainen ja venäläinen jääkiekkoilija. Hänet valittiin Neuvostoliiton ja Venäjän jääkiekon kunniagalleriaan vuonna 1992. Prohorov pelasi muun muassa Moskovan Spartakin joukkueessa ja NHL:ssä St. Louis Blues -joukkueessa. Prohorov voitti jääkiekon olympiakultaa IVY:n joukkueessa vuonna 1992. == Aiheesta muualla == * * Luokka:Neuvostoliittolaiset jääkiekkoilijat Luokka:Venäläiset jääkiekkoilijat Luokka:Venäläiset olympiavoittajat Luokka:St. Louis Bluesin varaamat pelaajat Luokka:Vuonna 1966 syntyneet Luokka:Elävät henkilöt
Skarabee (albumi)

Skarabee on Vesa-Matti Loirin 31. albumi, joka julkaistiin 13. lokakuuta 2010. Levy sisältää varta vasten Loirille kirjoitettuja kappaleita, ja jatkaa näin ollen edellisen, Hyvää puuta -levyn, linjalla. Tekijöinä ovat mukana mm. J. Karjalainen, Paula Vesala, Chisu, Olavi Uusivirta, Timo Kiiskinen, Tuure Kilpeläinen, Markus Koskinen sekä Markus Nordenstreng. Tuottajana on edellisen levyn tavoin Tommi Viksten. Musiikillisesti albumilla on jazzahtavia sävyjä, sekä Loirille ominaista groovaavaa fraseerausta ja rosoisuutta. Levyn kannet on suunnitellut sarjakuvapiirtäjä Jarkko Vehniäinen.Jarkko Vehniäinen Instagramissa 10.08.2022 Albumi myi ilmestymisvuotenaan kultaa.https://archive.today/20120526034944/http://www.ifpi.fi/tilastot/kultalevyt/haku?q=loiri == Kappaleet == # Skarabee (säv. ja san. Timo Kiiskinen, Tuure Kilpeläinen ja Markus Koskinen) \- 4.30 # Aina tulee jotain (säv. ja san. Chisu) - 4.51 # Elo on taikaa (säv. ja san. J. Karjalainen) \- 4.05 # Sanat (säv. ja san. Paula Vesala) \- 3.45 # Villit sanoivat (säv. Kilpeläinen, san. Aulikki Oksanen) \- 5.06 # Älä ala mulle (säv. ja san. Tommi Viksten ja A. P. Sarjanto) \- 3.30 # Tahdonvoimaa (säv. ja san. Markus Nordenstreng) \- 3.41 # Isä (säv. ja san. Kiiskinen, Kilpeläinen ja Koskinen) \- 4.42 # Näkemiin tyttöni (säv. ja san. Kiiskinen, Kilpeläinen ja Koskinen) \- 4.20 # Rikkinäinen laulu (säv. ja san. Kiiskinen, Kilpeläinen ja Koskinen) \- 4.17 # Aivan pilveä (säv. ja san. Nordenstreng) \- 5.20 # Meri (säv. ja san. Olavi Uusivirta) \- 6.06 == Muusikot == * Vesa-Matti Loiri ‎– laulu * Tuomo Prättälä ‎– piano * Jaska Lukkarinen ‎– rummut * Teemu Viinikainen ‎– kitara * Antti Lötjönen ‎– basso == Arvostelut == * Keskisuomalainen: Vesa-Matti Loiri - Skarabee Viitattu 25.11.2022. * Soundi: Soundi: Levyarvio == Lähteet == * Iltalehti kuunteli Loirin uutuuden – Liiankin pehmeää? (Iltalehti 12.10.2010) * Skarabee discogs.com -sivustolla === Viitteet === Luokka:Vuoden 2010 albumit Luokka:Vesa-Matti Loirin albumit
Hitonhauta

Hitonhauta on Laukaan Valkolassa sijaitseva, jääkauden aikana muodostunut rotko. Hitonhaudan rotkolaakso on 800 metriä pitkä ja 30-40 metriä leveä. Sen pohjalla on runsaasti vaikeakulkuista lohkareikkoa. Rotkossa on myös luolamaisia onkaloita. Hitonhauta on osa harjulaaksoa, joka ulottuu Laukaan kirkolta Saarijärvelle. Rotkon pystysuorina kohoavat kallioseinämät ovat noin 10–20 metriä korkeat. Paikalle lähelle pääsee Hitonhaudantietä pitkin. == Kasvillisuus == Hitonhaudan kasvillisuus on arvokasta ja monipuolista. Alueella tavataan useita harvinaisia sammalia ja putkilokasveja. Paikka on myös suosittu retkeilykohde. == Lähteet == == Aiheesta muualla == Luokka:Laukaan luonto Luokka:Suomen rotkot
Celebesinsuokana

Celebesinsuokana (Amaurornis isabellina), myös A. isabellinus, on Indonesian kotoperäinen rantakana. Se elää ainoastaan Sulawesin saarella. Hermann Schlegel kuvaili lajin holotyypin Sulawesin Gorontalosta vuonna 1865.The Internet Bird Collection == Lähteet == Luokka:Suokanat
V Sport Hockey

V Sport Hockey (aiemmin Viasat Hockey) on Viasatin omistama jääkiekkoon keskittyvä televisiokanava. Kanava aloitti toimintansa Pohjoismaiden satelliittiverkossa 1. syyskuuta 2009, ja tuli myöhemmin saataville myös kaapeliverkkoihin. Tammikuusta 2010 lähtien kanavan paikallinen versio on näkynyt myös Virossa, Latviassa ja Liettuassa. Kanava teki laajamittaista ohjelmayhteistyötä Nelonen Pro 1 ja -Pro 2 -kanavien kanssa syksyyn 2013 saakka, johon kuului muun muassa NHL- ja KHL -otteluiden yhteislähetykset. Syksystä 2013 alkaen Viasat on lähettänyt kanavasta lokalisoitua versiota Suomeen. Kanava kulkee nimellä Viasat Hockey Finland ja entisen ohjelmatarjonnan lisäksi, se näyttää ottelut suomenkielisellä selostuksella ja studio-osuuksilla. Tämän myötä yhtiö saa yksinoikeuden NHL- ja KHL -sarjoihin, eikä niitä enää näy Nelonen Pro -kanavilla. == Ohjelmistoa == * NHL * KHL * HockeyAllsvenskan === Entistä ohjelmistoa === * Jääkiekon MM-kisat (muissa Pohjoismaissa) Luokka:Televisiokanavat Luokka:Vuonna 2009 perustetut televisiokanavat
Ojasuokana

Ojasuokana (Amaurornis phoenicurus) on eteläaasialainen rantakana. Sen laaja elinympäristö ulottuu Pakistanista ja Intiasta Kiinan itäosiin, Japanin eteläisille saarille, Filippiineille ja Indonesiaan. Lajista tunnetaan neljä alalajia. Thomas Pennant kuvaili lajin holotyypin Sri Lankasta vuonna 1769.The Internet Bird Collection == Lähteet == Luokka:Suokanat
Carlights EP

Carlights EP on tamperelaisen Jann Wilden EP-levy. Kuuden kappaleen EP on julkaistu vain rajoitettuna 12" vinyylinä. Levy sisältää kuusi kappaletta samana vuonna aiemmin julkaistulta täyspitkältä Don't Play With The Flame On Your Hand. == Kappalelista == A-puoli # Last Saturday In Gaza # Jekyllene # Picturesque Ballerina B-puoli # * Carlights # Wendy # Tomorrow Luokka:Jann Wilden albumit Luokka:Vuoden 2010 EP:t
Purjehdus kesäolympialaisissa 1996

Vuoden 1996 kesäolympialaisten purjehdus järjestettiin 22. heinäkuuta – 2. elokuuta 1996 Savannahissa, Georgiassa, Yhdysvalloissa. Laji oli mukana olympialaisten ohjelmassa 21. kertaa. Mukana oli 458 osanottajaa 78 maasta. Tapahtumia oli kymmenen. ==Mitalistit== ===Miehet=== Tapahtuma Kultaa Hopeaa Pronssia Purjelauta Nikolaos Kaklamanakis Carlos Espínola Gal Fridman Finnjolla Mateusz Kusznierewicz Sébastien Godefroid Roy Heiner 470 Jevhen Braslavets Іhor Matvіjenko John Merricks Ian Walker Victor Rocha Nuno Barreto ===Naiset=== Tapahtuma Kultaa Hopeaa Pronssia Purjelauta Lee Lai Shan Barbara Kendall Alessandra Sensini E-jolla Kristine Roug Margriet Matthijsse Courtenay Becker-Dey 470 Begoña Vía-Dufresne Theresa Zabell Yumiko Shige Yurie Alicia Kinoshita Olena Pah’oltšyk Ruslana Taran ===Avoin luokka=== Tapahtuma Kultaa Hopeaa Pronssia Laser Standard Robert Scheidt Ben Ainslie Peer Moberg Soling Thomas Flach Bernd Jäkel Jochen Schümann Georgi Šaiduko Igor Skalin Dmitri Šabanov Jim Barton Jeff Madrigali Kent Massey Star Torben Grael Marcelo Ferreira Hans Wallen Bobby Lohse Colin Beashel David Giles Tornado José Luis Ballester Fernando Leon Mitch Booth Andrew Landenberger Lars Grael Kiko Pellicano ==Mitalitaulukko== 1\. 2 0 1 3 2\. 2 0 0 2 3\. 1 0 1 2 4\. 1 0 0 1 4\. 1 0 0 1 4\. 1 0 0 1 4\. 1 0 0 1 4\. 1 0 0 1 9\. 0 2 0 2 10\. 0 2 0 2 10\. 0 1 1 2 12\. 0 1 1 2 12\. 0 1 0 1 12\. 0 1 0 1 12\. 0 1 0 1 12\. 0 1 0 1 12\. 0 1 0 1 18\. 0 0 2 2 19\. 0 0 1 1 19\. 0 0 1 1 19\. 0 0 1 1 19\. 0 0 1 1 ==Lähteet== *Sailing at the 1996 Atlanta Summer Games Luokka:Kesäolympialaiset 1996 1996
Club Portugalete

Club Portugalete on jalkapalloseura Portugaleten kunnasta Espanjan Baskimaasta. Seuran edustusjoukkue pelaa Espanjan neljänneksi korkeimmalla sarjatasolla Tercera Divisiónissa. Seura perustettiin vuonna 1909 nimellä Club Deportivo Portugalete. Se nousi ensimmäisen kerran Tercera Divisióniin, joka oli tuolloin maan kolmanneksi korkein sarjataso, kaudeksi 1951–1952 ja on sittemmin pelannut sarjassa runsaat 20 kautta. Joukkue voitti Terceran lohkonsa kausilla 2004–2005 ja 2007–2008. Kaudella 2005–2006 joukkue pelasi Segunda División B:ssä. Kausina 2008–2009 ja 2010–2011 Portugalete selvisi ainoana Terceran joukkueena 32 parhaan joukkoon cup-kilpailu Copa del Reyssä. Portugaleten kotistadion on 3 000 -paikkainen La Florida. == Lähteet == == Aiheesta muualla == * Club Portugalete Luokka:Espanjalaiset jalkapalloseurat Luokka:Biskaja
Arhinmäki

Arhinmäki on sukunimi, joka on muun muassa seuraavilla suomalaisilla henkilöillä: *Jussi Arhinmäki, dokumenttiohjaaja *Paavo Arhinmäki (s. 1976), poliitikko ja ministeri (Vasemmistoliitto), Jussi Arhinmäen veli.
99 Dike

99 Dike on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi A. Borrelly vuonna 1868. Pikkuplaneetta sai nimensä kreikkalaisen mytologian Dike-jumalattaren mukaan. Diken läpimitta on noin 69 kilometriä ja pyörähdysaika noin 10,36 tuntia. ==Lähteet== *JPL Small-Body Database Browser: 99 Dike * *Discovery Circumstances: Numbered Minor Planets (1)-(5000): Minor Planet Center Luokka:Päävyöhykkeen asteroidit
Capetown

Capetown tai Cape Town voi tarkoittaa ainakin seuraavia: * Cape Town, Kapkaupungin englanninkielinen nimi * Capetown, paikkakunta Kaliforniassa, Yhdysvalloissa * HMS Capetown, Britannian kuninkaallisen laivaston Carlisle- luokan kevyt risteilijä.
Mežduretšje

Mežduretšje () on maalaiskunta ja sen keskustaajama Kuolan piirissä Murmanskin alueella, Murmanskin kaupunginsta ja Kuolanvuonosta länteen. Mežduretšje sijaitsee Petsamoon ja Norjan rajalle johtavan M18-valtatien varrella. Kunnan asukasluku oli 2 503 henkeä (vuonna 2010). ==Asutuskeskukset== Kunnan keskustaajama Mežduretšje sijaitsee 24 km piirikeskuksesta Kuolasta luoteeseen. Kunnan muut asutuskeskukset ovat Minkino ja Mišukovo Kuolanvuonon rannalla sekä läntisempi Kilpjavr. ==Lähteet== ===Lähteet joihin ei viitata=== *Mežduretšje Murmanskin alueen sivuilla luokka:Kuolan piiri
Kassandra (täsmennyssivu)

Kassandra () tai Cassandra (lat.) voi viitata seuraaviin: * Kassandra, hahmo kreikkalaisessa mytologiassa * Kassándra, Chalkidikín niemimaan läntisin niemi Pohjois-Kreikassa * Kassándra, kunta Kreikan Keski-Makedonian alueella Kreikassa * Kassandra, venezuelalainen televisiosarja * Kassandra, taideyhdistys * 114 Kassandra, päävyöhykkeen asteroidi * Cassandra, naisen etunimi * Cassandra, sukunimenä: ** José Cassandra (s. 1964), Príncipen hallituksen presidentti ;Britannian kuninkaallinen laivasto * HMS Cassandra (1806), Adonis-luokan 10-tykkinen kutteri * HMS Cassandra (1915), miinanraivaustroolari * HMS Cassandra (1916), C-luokan risteilijä * HMS Cassandra (R62), Ca-luokan hävittäjä
Itchō Hanabusa

Itchō Hanabusa (英一蝶) (1652-1724) oli japanilainen taidemaalari, kalligrafi ja runoilija. Hän uudisti japanilaista kuvataidetta ottamalla aiheensa arkielämästä ja kuvasi niitä hyväntahtoisesti ja humoristisesti. Britannica Hänen yksityiselämänsä oli värikästä: hän nautti suuresta suosiosta ja oli kuitenkin välillä vankilassa ja karkotettuna. Hänen tekemiensä rikosten laadusta ei ole säilynyt tietoa.The Life of Hanabusa Itcho Kioto National Museum == Lähteet == == Aiheesta muualla == Luokka:Japanilaiset kuvataiteilijat Luokka:Japanilaiset runoilijat
Castleton

Castleton voi tarkoittaa seuraavia asioita: == Paikat == ;Englanti *Castleton (Derbyshire) *Castleton (Dorset) *Castleton (Manchester) *Castleton (North Yorkshire) ;Skotlanti *Castleton (Roxburghshire) *Castleton (Angus) ;Wales *Castleton (Newport) ;Yhdysvallat *Castleton (Indiana) *Castleton (Kansas) *Castleton (Maryland) *Castleton (Michigan) *Castleton (Staten Island) *Castleton-on-Hudson (New York) *Castleton (Utah) *Castleton (Vermont) *Castleton (Virginia) ;Kanada *Castleton (Ontario) == Sukunimet == *Roy Castleton *Gavin Castleton *Castletonin paronit == Muut == *HMS Castleton, Britannian kuninkaallisen laivaston Town-luokan hävittäjä
Simonetta Sommaruga

Simonetta Sommaruga (s. 14. toukokuuta 1960 Zug) on sveitsiläinen poliitikko ja 1. lokakuuta 2010 lähtien Sveitsin liittoneuvoston jäsen. Puoluetaustaltaan hän on sosiaalidemokraatti ja seuraa maan hallituksessa puoluetoveriaan Moritz Leuenbergeriä. 22. syyskuuta 2010 pienestä kamarista, eli senaatista, suuren kamarin äänestyksellä liittoneuvostoon valitun Sommarugan valinta oli historiallinen, sillä tuon jälkeen Sveitsin hallitus on ensimmäistä kertaa maan historiassa naisenemmistöinen. Valinta oli myös siinä mielessä historiallinen, että vaikka parlamentti valitsi Simonetta Sommarugan viestintä-, liikenne ja energiaministeriksi, liittoneuvoston kolme muuta naisministeriä muuttivat vastuita niin että Sommarugasta tuli oikeusministeri, vastoin hänen tahtoaan, mikä aiheutti Sveitsissä lyhyen poliittisen skandaalin vuonna 2010, sillä perinteisesti oikeusministeriksi on valittu lakimieskoulutusta saanut henkilö. Sommaruga on ollut Sveitsin liittopresidentti kaksi kertaa, vuosina 2015 ja 2020. Sommaruga kävi lukion Bernissä ja opiskeli kolme vuotta pianonsoittoa Sveitsissä Luzernissa. Osallistuttuaan Kaliforniassa sekä Roomassa yliopistoissa lukuvuoden 1983–1984 opetukseen hän työskenteli naisten turvakodissa Fribourgin kantonissa. Vuosina 1988–1991 Sommaruga opiskeli englantia ja espanjaa Fribourgin yliopistossa Sveitsissä suorittamatta tutkintoa. Sosiaalidemokraattisen puolueen aktiivijäsenyyden myötä Sommaruga työskenteli Sveitsin kuluttajasuojayhdistyksessä 1993 alkaen ja toimi sen puheenjohtajana vuodesta 2000. Vuosina 1997–2005 Sommaruga toimi Bernin naapurikaupungin Könizin kunnanhallituksessa vastaten kunnan palo- ja pelastustoimesta. Ennen ministeriyttään Sommaruga oli muun muassa Slow Food Schweiz -liikkeen jäsen sekä Bernin Bärenparkin (karhupuiston) hallituksen jäsen. Sommaruga on naimisissa kirjailija Lukas Hartmannin kanssa. He asuvat Spiegelissä lähellä Berniä. == Bibliografia == *Gurtenmanifest für eine neue und fortschrittliche SP-Politik (yhdessä Henri Huberin, Tobias Kästlin ja Wolf Linderin kanssa). Gurten, 10. toukokuuta 2001 *Für eine moderne Schweiz. Ein praktischer Reformplan (yhdessä Rudolf H. Strahmin kanssa). Nagel & Kimche, München 2005, ISBN 3-312-00356-3 == Lähteet == * Sommaruga liittoneuvoston verkkosivuilla === Viitteet === ==Aiheesta muualla== * Kotisivut Luokka:Sveitsin liittopresidentit Luokka:Sveitsin liittoneuvoston jäsenet Luokka:Vuonna 1960 syntyneet Luokka:Elävät henkilöt
Centaur

Centaur tarkoittaa muun muassa seuraavia: *HMS Centaur (1746), 24-tykkinen kuudennen luokan alus *HMS Centaur (1759), 74-tykkinen kolmannen luokan linjalaiva *HMS Centaur (1797), Mars-luokan 74-tykkinen kolmannen luokan linjalaiva *HMS Centaur (1845), fregatti *HMS Centaur (1916), Centaur-luokan risteilijä *HMS Centaur (R06), Centaur-luokan lentotukialus *Centaur-luokka (risteilijä) C-luokan risteijöiden alaluokka *Centaur-luokka (lentotukialus) lentotukialusluokka *AHS Centaur, toisen maailmansodan aikainen australia lainen sairaalalaiva *Centaur, kirjasintyyppi *Centaur, yhdysvaltalainen rakettivaihe ==Katso myös== *Centauri *Kentauri
Motoori Norinaga

Motoori Norinaga (; 1730–1801) oli japanilainen Kokugaku-koulukunnan huomattava oppinut, joka vaikutti Edo-kaudella. Hänen mukaansa japanilaiset klassikot paljastivat Japanin yhteiskunnan muinaisen harmonian, jossa kungfutselaista etiikkaa ei vaadittu säätelemään alamaisten, hallitsijan ja jumaluuksien välisiä suhteita. Nuorena Motoori keskittyi kielitieteeseen. Myöhemmällä iällä hän siirtyi historian ja kirjallisuuden tutkimukseen.http://wsu.edu/~dee/TOKJAPAN/NORINAGA.HTM Hän julkaisi 44-osaisen tutkimuksen Kojikista nimeltä Kojiki-den. == Lähteet == == Aiheesta muualla == Luokka:Japanin historia Luokka:Japanilaiset henkilöt Luokka:Vuonna 1730 syntyneet Luokka:Vuonna 1801 kuolleet